UBERA ARANZETA (EH Bildu, 2017-12-15):
Bueno.
lehenik eta behin agurtu nahi ditut gaur Donostiatik Gasteizeraino Bidebietako hezkuntza komunitateko ordezkariak, hurbildu diren ordezkariak agurtu, eta eskertu beraiei eta baita Bidebietako hezkuntza komunitate osoari eskola publikoaren defentsan egiten ari diren lan guztiagatik.
Gaurkoan, Uriarte andrea, eskertuko genuke eta eskatuko genuke argituko bazenigu zein egitasmo duen Hezkuntza Sailak Bidebietako institutuaren inguruan.
Azaroak 14an komunikabideen bidez jakin izan genuen 2019-2020 ikasturterako Hezkuntza Sailak institutu hori ixteko asmoa zuela. Baina egia da aste honetan zehar bestelako informazio batzuk ere agertu direla komunikabideetan eta badirudi Hezkuntza Sailak atzerapauso bat eman duela bere itxiera egitasmo horretan.
Baina egia da momentuz eskuartean ditugun informazioak oso kontrajarriak dira. Eta ulertuko duzu informazio horien aurrean kezka areagotzen ari dela eta ikastetxeko irakasle, guraso, ikasleek bizi duten ezinegona larria dela eta ziurgabetasun horretan hezkuntza komunitate oso bat mantentzea ez dela bidezkoa.
Egia esan, itxieraren informazioa iritsi zitzaigunean, sinesgarria iruditu zitzaigun. Eta zergatik? Ba ikusita Donostian ere eskola publikoarekin zer gertatzen ari den, Orixe hor daukagu, Jakintza, orain Bidebieta; ez dakigu kasualitatea izan den edo Hezkuntza Sailak ez duen eskola publikoaren aldeko apusturik egin nahi eta pribatizazioa bultzatzen ari den, Gobernu honen helburu nagusia izan beharko zenean herritar guztiei hezkuntza bermatzeko eskola publikoa lehenestea eta bermatzea, azken finean, guztiei herritar guztiei, dena delarik beraien ezaugarriak, hezkuntza eskura jartzea.
Historia pixkatxo bat eginez, Bidebieta ikastetxearen historia gorabeheratsua izan da. 80. hamarkadan Bidebietako auzoa oso kolpatua izan zen, baina garai haietan institutuak indarra zuen, zikloak zituen, gaueko batxilergoa zuen, baina poliki-poliki deskapitalizatzen joan da.
A ereduko zentro bat zen, baina zentroari buelta eman zitzaion D eredura, eta gaur egun DBHko lehenengo maila D eredua da. Egia da etorkin ugari dituen ikastetxea dela, euskara salbuetsita duten ikasle asko daudela. Gogoratzen duzue, por cierto, euskara salbuetsita uzteko dekretuaren inguruko eztabaida? Ba iruditzen zait interesgarria izango litzateke dekretu hori bertan behera uztea eta 2009ko egoerara bueltatzea, baina beno, hori beste eztabaida bat da. Baina guzti horrek ere bere eragina dauka egunerokotasunean.
Beraz, askotan hemen era orokorrean hitz egiten dugunean ikastetxe ahul horiek ezaugarri bereziak dituztenean, hau adibidetariko bat da eta esaten dugunean, indartu behar ditugula, hau da beste adibide bat.
Orain arte ikastetxe honek Mendiola eta Karmengo Amatik jaso izan ditu ikasleak, baina Karmengo Amaren ikasleak ba orain dela 3 urte nola DBH ireki zen ikastetxe horretan, ba jada ez ditu jasotzen.
Baina orduan, Gipuzkoako delegatua hurbildu zen ikastetxera, zuzendaritzarekin bildu zen eta esan zien Bidebieta linea txikiko bigarren hezkuntzako ikastetxe bat izango zela, badakizue bi eraikin ditu, bateratu egingo zela, obra bat egingo zela, eta nolabait buelta bat emango zitzaiola ikastetxeari. Eta ulertu zuten etapa baten bukaera bezala eta etapa berri bati hasiera emateko momentu bat bezala eta apustu bat bezala.
Baina, azkenean gauza horretan geratu zen. Jakin badakigu proiektua idatzi egin zela eta, ez baldin bagaude oker, esleipena falta da eta urteetan esleipen hori, obra horren esleipen hori ez da egin. Eta normala den bezala, ba komunitateak pentsatzen du amarru bat izan zela, momentu hartako amarru bat.
Egia da, matrikulazioan gorabeherak izan dela eta egia da ez dugu ezkutatuko Karmengo Amak bigarren hezkuntza irekitzean eragina izan duela, baina Bidebietako institutuan egon dira garaiak matrikulazioa txikiagoa zenekoa baino.
Beraz, beno, datu guztiak mahai gainean jartzearen, Uriarte andrea.
Egia da ere irakasleak konprometituak daudela, hainbat neurri hartzeko prest daude eta horrela helarazi die, ez banago oker, bai Delegaritzari bai eta Hezkuntza Sailari, baina eskatzen dutena ere aldi berean da Hezkuntza Sailaren inplikazioa, hau da, elkarlan bat egotea eta guztien aldetik konpromiso bat eta inplikazio bat egiteko, eta Bidebietako eskolaren aldeko apustu bat egotea, eskola publikoaren aldeko apustu bat egotea.
Baina momentuz, eskuartean daukagun datu bakarra da 2018-2019 ikasturtean ezingo dela DBH lehenengo mailan eta Batxilergoko lehenengo mailan matrikulatu, hori da hasteko mahai gainean daukagun informazioa.
Beno, kontua da, Hezkuntza Sailak erantzukizun bat dauka eta Hezkuntza Sailaren erantzukizuna da, ardura da dena delakoa herritarren maila soziala, ekonomikoa, kulturala, ezaugarriak, guztiei hezkuntza eskubidea bermatu behar die.
Eta hori kalitatezko hezkuntza proiektu baten bidez. Askotan aipatzen den kohesioa lortzeko, inklusioa lortzeko, gizartea euskalduntzeko, pertsona guztiek gaitasunak eskuratzeko beren bizitza proiektu duin bat egin ahal izateko, eta pentsatzen dugu aukera polita izan genezakeela Bidebietako auzoari buelta bat emateko, ikastetxean beno, bultzada bat emateko etapa bat itxi, etapa berria hasi.
Eta askotan aipatzen dugunez, hori, ez dela bakarrik zenbateko inbertsioa, baizik eta nola inbertitzen den, kontutan hartu auzoak dituen ezaugarriak, kontutan hartu ikastetxeak dituen ezaugarriak eta goazen proiektu bat bideratuta auzo...
...kontutan hartu auzoak dituen ezaugarriak, kontutan hartu ikastetxeak dituen ezaugarriak, eta goazen proiektu bat bideratuta auzo horretara, auzo eskola hori indartzeko. Iruditzen zaigu azkenean borondate kontua dela, lehentasuna kontua dela eta auzoko eskola publikoaren aldeko apustua egitea edo ez egitea dagoela ezbaian.
Beraz eskertuko genizuke gaurkoan argibideak ematea eta ezagutzea guztiok zein den Hezkuntza Sail honek duen egitasmoa Bidebietako Institutuaren inguruan.